ERASMUS+ KA1 projekt: munkatársak képzése

Projekt címe: Stratégiák a "Z" generáció hatékony oktatásához

A Nyíregyházi SZC Széchenyi István Közgazdasági, Informatikai Szakgimnáziuma és Kollégiuma 2020-ban sikeresen pályázott az Erasmus+ program keretében munkatársak képzésére, iskolánk 8 tanára vehet részt külföldi szakmai képzésen.

Az elmúlt években az oktatási rendszerben bekövetkezett változások következtében megváltoztak a pedagógusokkal szembeni elvárások is. Ezeknek az igényeknek csak kölcsönös együttműködéssel, hatékony összefogással lehet megfelelni. A „Z” generáció oktatása újabb és újabb kihívást jelent a pedagógusok számára, aminek csak megfelelő továbbképzések elvégzésével, illetve önképzéssel lehet megfelelni.

A tanulói érdeklődés felkeltése, motiválásuk napjaink digitalizált világában hagyományos módszerekkel nagyon nehéz, hiszen jelenlegi diákjaink a Z generáció tagjai, nem tudják elképzelni az életüket internet nélkül. A tanulók motiválásában jelentős szerepet kap az élményalapú oktatás, hogy ne csak elméletben, hanem a gyakorlatban is megtapasztalják a tanórán elsajátított ismereteket a nemzetközi projekteknek köszönhetően. Szakmai követelmény, elvárás a pedagógussal szemben, hogy belső igénye legyen az informatikai fejlődés követésére az oktató-nevelő munkában.

A pedagógusok fő célja egy olyan tudás megszerzése, amellyel meg tudjuk szólítani tanulóinkat, megoldást ajánlunk nekik a probléma-megoldásra, és állandóan optimalizáljuk és fejlesztjük a digitális ismereteinket, hogy megfeleljünk a jövőbeli kihívásoknak.

A projektben résztvevő tanárok készségei fejlődnek, képesek lesznek együtt gondolkodni és együttműködni, átadják ismeretüket a tantestület többi tagjának, új módszereket, tananyagot osztanak meg. Új hatékony tanítási módszereket és digitális tudást adnak át a kollégáknak a tanulók minél hatékonyabb motiválására. Ezáltal nemcsak a diákokat, hanem a tanárokat is lehet motiválni a megújulásra és a nemzetközi együttműködésekre. Ez a projekt lehetővé teszi más innovatív, alternatív módszerek átvételének a lehetőségét és alkalmazását az oktatásban.

Az iskola tanárai felkészülnek a fiatal generáció új szemléletű oktatására a modern társadalom elvárásainak megfelelően. A projekt ösztönzőleg hat az élethosszig tartó tanulás támogatására.